./data/stoa0275/stoa026/stoa0275.stoa026.opp-lat1.xml
Tertullian
Scimus hoc quoque scriptum, sed de industriadistulimus hucusque, ut quod adversarii in prima statim acie obstruunt,in ultima congressione prosterneremus, omnibus quaestionibusquasi auxiliis eius ante deiectis  Sed et nunc expetentpraecedentia recognosci, ut et huic sensui sua origo praeiudicet Opinor, apostolus disposita ad Corinthios omni distinctione ecclesiasticaedisciplinae summam et sui evangelii et fidei illorum indominicae mortis et resurrectionis demandatione concluserat, ut etnostrae spei regulam inde deduceret unde constaret  Itaque subicit,Si autem Christus praedicatur quod a mortuis resurrexit, quomodo quidam dicunt in vobis resurrectionem mortuorum non esse? quaesi non est, nec Christus resurrexit  Si autem Christus non resurrexit,inanis est praedicatio nostra, vacua est et fides vestra Inveniemur enim falsi testes dei, qui testimonium dixerimusquod resuscitaverit Christum, quem non resuscitavit  Nam si mortuinon resurgunt, nec Christus resurrexit  Si Christus non resurrexit,vana est fides vestra, quia adhuc in delictis vestris estis, etqui in Christo dormierunt, perierunt  Per haec cui nos rei credendaevidetur exstruere? Resurrectioni, inquis, mortuorum, quaenegabatur; certe suo exemplo dominicae resurrectionis volens eamcredi  Certe, inquis  Exemplum porro ex diversitate an ex parilitatecomponitur? Utique, inquis, ex parilitate  Quomodo autemChristus resurrexit? in carne, an non? Sine dubio, si mortuum,si sepultum audis secundum scripturas, non alias quam in carne;aeque resuscitatum in carne concedis  Ipsum enim quod ceciditin morte, quod iacuit in sepultura, hoc et resurrexit; non tamChristus in carne quam caro in Christo  Igitur si ad exemplumChristi resurgemus, qui resurrexit in carne, iam non ad exemplum Christi resurgemus, si non in carne et ipsi resurgemus, Quia perhominem, inquit, mors, et per hominem resurrectio, ut separaretquidem auctores, mortis Adam, Christum resurrectionis, eiusdemautem constitueret substantiae resurrectionem cuius et mortem,per ipsorum auctorum in nomine hominis comparationem  Si enimsicut in Adam omnes moriuntur, ita et in Christo omnes vivificabuntur,carne vivificabuntur in Christo, sicut in Adam carne moriuntur  Unusquisque autem in suo ordine, scilicet quia et in suocorpore  Ordo enim meritorum dispositorum nomine disponetur Merita autem cum corpori quoque adscribantur, ordo quoque corporum disponatur necesse est, ut possit esse meritorum  Si autemet baptizantur quidam pro mortuis, videbimus an ratione  Certeilla praesumptione hoc eos instituisse contendit qua alii etiamcarni vicarium baptisma profuturum existimarent ad spem resurrectionis,quae nisi corporalis, non alias sic baptismate corporaliobligaretur  Quid et ipsos baptizari ait, si non quae baptizantur corpora resurgunt? Anima enim non lavatione, sed responsionesancitur  Quid et nos, inquit, omni hora perichitamur? utique per carnem  Quotidie morior; utique periculis carnis, per quam et depugnavit ad bestias Ephesi, illas scilicet bestias Asiaticae pressurae,de qua in secunda ad eosdem: Nolumus enim vos ignorare, fratres, de pressura nostra apud Asiam, quod super quam supragravati sumus citra vires, uti de vita haesitaremus  Omnia haec,nisi fallor, eo enumerat ut, nolens vanam credi carnis conflictationem,indubitate velit credi carnis resurrectionem  Vana enimhabenda est conflictatio eius cuius nulla erit resurrectio  Sed dicetquis: Quomodo resurgent mortui? quo autem corpore venient? Iam hic de qualitatibus corporum disserit, an eadem ipsa an alia resumantur Sed cum eiusmodi quaestio posterior habeatur, sufficietinterim ex hoc quoque corporalem definiri resurrectionem, cum dequalitate corporum quaeritur